נגעת לי בלב

"נגעת לי בלב" הוא אלבומו ה-15 של הזמר איל גולן, שיצא לאור ב-26 במרץ 2012. לאחר שנה האלבום הגיע למעמד אלבום פלטינה משולשת על מכירות של למעלה מ-150 אלף עותקים . בספטמבר 2012 זכה גולן בתואר זמר השנה במרבית מצעדי הפזמונים השנתיים של תשע"ב, בין השאר בגלגלצ. להיטי האלבום צעדו במקומות גבוהים במצעדים השנתיים ו"כשאת איתו" אף נבחר לשיר השנה בשניים מהם. ההפקה המוזיקלית והעיבודים של שירי האלבום נחלקו בין תמיר צור, רביב בן-מנחם, דודו קומה, ואבי גוטמן. מנגינה ב-17 בנובמבר 2011 הוציא את "מנגינה", הסינגל הראשון מהאלבום, שיר בסגנון נשמה. נכתב בידי מורן כרמל. השיר הולחן, עובד והופק מוזיקלית על ידי רביב בן מנחם. השיר הגיע למקום ראשון בהשמעות ברדיו. השיר הגיע למקום ה-2 במצעד של רשת ג' ובמצד של גלגלצ. במצעד השנתי של רשת ג' הגיע למקום ה-19. נגעת לי בלב ב-2 בינואר 2012 יצא הסינגל השני מהאלבום בשם "נגעת לי בלב". את השיר כתב והלחין רותם כהן. השיר הגיע למקום הראשון במצעד ההשמעות ובמצעד השבועי של גלגלצ ולמקומות הראשונים במצעדי הרדיו והסלולר. השיר הגיע אל המקום ה-3 במצעד של רשת ג' ונחל הצלחה פחותה מקודמו לאחר ששהה רק 4 שבועות בסה"כ ברשת ג'. במצעד השנתי של גלגלצ הגיע למקום ה-8. הסינגל זכה לביקורות טובות. את השיר הפיק מוזיקלית המוזיקאי הנגן והמפיק דודו קומה. לבדי ב-21 בפברואר 2012 יצא השיר "לבדי" אשר הלחין גולן בעצמו למילים של יוסי גיספן, השיר עובד על ידי תמיר צור בסגנון רטרו של המוזיקה המזרחית בשנות ה-80 ותחילת שנות ה-90 עם סולו גיטרה מזרחית של עומרי זליג. השיר הגיע למקום ה-5 במצעד של רשת ג' . השיר הגיע למקום ה-23 במצעד השנתי של רשת ג' לשנת הפזמונים תשע"ב. כשאת איתו השיר יצא כסינגל עם צאת האלבום. השיר הוא גרסה עברית לשירו המצליח של הזמר היווני ניקוס ורטיס, "אן איסה אנה אסטרי (Αν είσαι ένα αστέρι)", שהלחין קיריאקוס פפדופולוס. השיר זכה ללמעלה מ-29 מיליון צפיות ב-YouTube. גולן קנה את הזכויות על השיר, וכתב בעצמו את המילים. השיר הגיע למקום הראשון בהשמעות ברדיו ובמצעדי הרדיו והסלולר. השיר הגיע למקום הראשון בהשמעות השבועיות ברדיו, ושהה כ-12 שבועות במצעד. השיר הגיע למקום ה-5 במצעד העברי השבועי של רשת ג'. השיר הגיע למקום ה-2 במצעד השנתי של רשת ג' ולמקום ה-3 במצעד השנתי של גלגלצ ונבחר כשיר השנה בערוץ 24 וב-mako. בשקלול כל המצעדים השנתיים הגיע למקום ה-2 כשרק השיר "זיקוקים" של משה פרץ הקדים אותו. (המיקום הגבוה ביותר של גולן במצעד שנתי מאז הלהיט "זה אני"). האלבום זכה להצלחה רחבה בישראל ומכר 40,000 עותקים בתוך 14 ימים, והגיע למעמד אלבום פלטינה. בתוך שלושה וחצי חודשים הגיע האלבום למעמד פלטינה כפולה על מכירת למעלה מ-80,000 עותקים. בתחילת יוני 2013, האלבום הגיע למעמד אלבום פלטינה משולשת על מכירות של למעלה מ-150 אלף עותקים, והסינגלים הגיעו לראש מצעדי ההשמעות ברדיו ובסלולר. השיר "מלכי המלכים" זכה להצלחה בקרב הקהל והושר במאות קאברים. כל שירי האלבום הגיעו לסך של יותר מ-100 מיליון צפיות ביוטיוב. השיר "כשאת איתו" שבר שיא והגיע ל-35 מיליון צפיות. אף על פי ההצלחה במכירות, האלבום קיבל ביקורות צוננות מהמבקרים שטענו כי האלבום מורכב משירים עם מילים שטחיות וכי הוא יוצר געגוע לאלבומיו הראשונים של גולן. מידע על האלבום נגעת לי בלב באתר MusicBrainz האלבום המלא בערוץ היוטיוב של אייל גולן, רשימת השמעה, באתר יוטיוב אסף נבו, ‏אייל גולן באלבום "נגעת לי בלב": "אני בוחר שירים שנוגעים לחיים שלי", באתר ‏מאקו‏, 25 במרץ 2012 אבי שושן, החדש של אייל גולן: לא באמת נוגע, באתר ynet, 25 במרץ 2012 חגי אוזן‏, אייל גולן באלבום "נגעת לי בלב": לא אלבום של הזמר המצליח בישראל, באתר וואלה, 27 במרץ 2012 שירית טרוינר, לא קלה דרכנו: האלבום החדש של אייל גולן ארוך מדי, באתר nrg‏, 29 במרץ 2012 גל אוחובסקי, ‏הפס-קול של הקיץ הקרוב, באתר ‏מאקו‏, 1 באפריל 2012 אסף נבו, ‏אייל גולן חוגג "אלבום פלטינה" בדרך לקיסריה, באתר ‏מאקו‏, 11 באפריל 2012 נמרוד צוק, האזינו: אייל גולן שר "כל החלומות", באתר nana10‏, 18 במרץ 2013 אייל גולן בפסטיבל ראשון לציון, באתר ynet, 18 בספטמבר 2012 אסף נבו , ‏פלטינה כפולה לאייל גולן על "נגעת לי בלב", באתר ‏מאקו‏, 17 ביוני 2012 חגי אוזן‏, "לא אלבום של הזמר המצליח בישראל", באתר וואלה, 27 במרץ 2012